Държавен вестник, бр. 64, 2004 г., стр. 11

Б Р О Й  64
Д Ъ Р Ж А В Е Н   В Е С Т Н И К
С Т Р .  11
1. инвентарните количества и характеристи-
ките на натрупаните РАО;
2. съоръженията и техническите средства на
държавното предприятие за приемане на РАО;
3. необходимите финансови средства за при-
емането на РАО.
(3) За предаването на РАО по ал. 1 се прила-
гат съответно чл. 8—13, доколкото не е предви-
дено друго в специалната програма по ал. 1.
(4) Специалната програма по ал. 1 е част от
годишните програми на държавното предприя-
тие за приемане на РАО.
Чл. 15. (1) Радиоактивните отпадъци по чл. 2,
ал. 1, т. 3—5 се приемат от държавното пред-
приятие въз основа на заповед на председателя
на АЯР, в която се определят лицето, което да
предаде РАО, както и условията, редът и сроко-
вете за тяхното предаване.
(2) Заповедта по ал. 1 се връчва на изпълни-
телния директор на държавното предприятие
или на изрично упълномощено от него длъж-
ностно лице.
(3) Държавното предприятие извършва про-
верка на съответствие на РАО за тяхното прие-
мане в срок 24 часа след получаване на заповед-
та по ал. 1 от председателя на АЯР. Резултатите
от проверката се документират в протокол, ко-
пие от който се изпраща на председателя на АЯР.
(4) За предаването на РАО се съставя преда-
вателно-приемателен протокол по образец, из-
готвен от държавното предприятие, в който се
съдържат данните съгласно приложение № 2.
Раздел III
Обмен на информация и планиране
Чл. 16. Държавното предприятие писмено
уведомява председателя на АЯР за:
1. предстоящо приемане на РАО в 7-дневен
срок от потвърдено съответствие за приемане
съгласно чл. 10;
2. приемане на РАО в 7-дневен срок от под-
писване на предавателно-приемателния прото-
кол, копие от който се прилага към уведоми-
телното писмо;
3. извършена проверка на съответствие на
РАО по чл. 15, ал. 3 в срок 24 часа след подпис-
ването на протокола;
4. приемане на РАО по чл. 15, ал. 4 в срок 24
часа след подписването на предавателно-прие-
мателния протокол, копие от който се прилага
към уведомителното писмо.
Чл. 17. (1) Държавното предприятие инфор-
мира по подходящ общодостъпен начин произ-
водителите на РАО за:
1. дейностите по управление на РАО, които
извършва, включително критериите за приема-
не на РАО;
2. годишната програма за приемане на РАО;
3. утвърдените образци на заявлението по
чл. 8 и на протокола по чл. 11, ал. 1.
(2) Държавното предприятие информира
обществеността по подходящ начин, включи-
телно чрез интернет, за приетите РАО.
(3) Държавното предприятие поддържа база
данни за приетите РАО.
Чл. 18. Производителите на РАО писмено
уведомяват председателя на АЯР за преда-
ването на РАО на държавното предприятие в
7-дневен срок след подписването на предава-
телно-приемателния протокол, като в уведо-
мителното писмо се посочват номерът и дата-
та на протокола.
Чл. 19. (1) Във връзка с дейността си по уп-
равление на РАО държавното предприятие раз-
работва:
1. годишен план за квалификация на РАО за
приемане;
2. годишна програма за приемане на РАО в
съоръжения на държавното предприятие и в
други съоръжения по договореност, включител-
но за приемане на РАО при особени случаи;
3. планове за развитие в рамките на едного-
дишната, тригодишната и дългосрочните прог-
рами с цел осигуряване на безопасно и ефектив-
но управление на РАО, включително ползване
на услугите на други лицензианти или титуляри
на разрешения по ЗБИЯЕ;
4. програми за насърчаване производите-
лите на РАО за предприемане на всички въз-
можни мерки за ограничаване генерирането
на РАО и за минимизиране на РАО, включи-
телно чрез рециклиране и кондициониране на
РАО и повторна употреба на радиоактивни
вещества;
5. ръководства по безопасно управление на
РАО за предаване на държавното предприятие.
(2) Плановете и програмите се одобряват от
фонд “Радиоактивни отпадъци” и са основание
за финансиране на дейността на държавното
предприятие.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. “Квалификация на РАО за приемане” е
преглед на документите по управление на РАО
и на процеса на осъществяването на дейнос-
тите по управление на РАО, който да устано-
ви наличието на технически и организацион-
ни мерки, осигуряващи съответствие на гене-
рираните РАО с приложимите критерии за
приемане.
2. “Критерии за приемане на РАО” са качес-
твени и количествени изисквания, на които
трябва да отговарят радиоактивните отпадъци,
за да бъдат приети за управление от Държавно
предприятие “Радиоактивни отпадъци”. Тези
изисквания могат да бъдат технически (меха-
нични, физични, химични, радиологични, топ-
линни и биологични), документални и органи-
зационни и се отнасят към всички етапи на
управление на РАО.
3. “РАО от предишни практики” са РАО,
генерирани до влизането в сила на ЗБИЯЕ и
съхранявани в съоръжения, различни от съоръ-
женията на държавното предприятие и от съо-
ръженията по чл. 76, ал. 3 ЗБИЯЕ.